CELEX: 62020TN0121
Language: da
Date: 2020-02-21 00:00:00
Title: Sag T-121/20: Sag anlagt den 21. februar 2020 — IP mod Kommissionen

20.4.2020   
            
            
               DA
            
            
               Den Europæiske Unions Tidende
            
            
               C 129/21
            
         
      Sag anlagt den 21. februar 2020 — IP mod Kommissionen
      (Sag T-121/20)
      (2020/C 129/27)
      Processprog: fransk
      
         Parter
      
      
         Sagsøger: IP (ved advokaterne L. Levi og S. Rodrigues)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen antages til realitetsbehandling og sagsøgeren gives medhold.
               
            Som følge heraf:
      
                  —
               
               
                  annulleres de anfægtede afgørelser,
               
            
                  —
               
               
                  tilpligtes Europa-Kommissionen at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har til støtte for søgsmålet til prøvelse af Kommissionens afgørelse af 21. august 2019, hvorved sagsøgeren blev pålagt den disciplinære sanktion, der indebar, at dennes ansættelseskontrakt blev opsagt uden varsel, fremsat tre anbringender.
      
                  1.
               
               
                  Første anbringende om tilsidesættelse af princippet om god forvaltning og af begrundelsespligten. Sagsøgeren gør i denne forbindelse navnlig gældende, at den pågældende er blevet behandlet uretfærdigt af Kommissionen, der har tilsidesat forpligtelsen til at udvise tilstrækkelig omhu og omsorgspligten. Ifølge sagsøgeren burde Kommissionen have orienteret sig om udfaldet af straffesagen, der blev afsluttet med henlæggelse, og have informeret disciplinærrådet herom, således at det kunne tage hensyn hertil i sin afgørelse.
               
            
                  2.
               
               
                  Andet anbringende om, at de forberedende retsakter til den anfægtede afgørelse, er retsstridige, og om, at Kommissionen har anlagt et åbenbart urigtig skøn. Sagsøgeren er navnlig af den opfattelse, at den omstændighed, at de to forberedende retsakter til den anfægtede afgørelse er retsstridige, medfører, at den sidstnævnte afgørelse er retsstridig.
               
            
                  3.
               
               
                  Tredje anbringende om tilsidesættelse af artikel 10 i bilag X til vedtægten for tjenestemænd i Den Europæiske Union henset til, dels at ikke alle omstændigheder i sagsøgerens sagsmappe blev undersøgt, dels at de kriterier, som blev gjort gældende ved fastlæggelsen af sanktionen, har været genstand for en fejlagtig vurdering eller en urimelig afvejning.